కరాచీ: టీ-20 లీగ్లో ఆడి డబ్బులు సంపాదించాలనుకున్న పాకిస్థాన్ ఆటగాళ్లకు చేదు అనుభవం ఎదురైంది. వివరాల్లోకి వెళితే.. ఉగాండాలో జరిగే ఆఫ్రికా టీ20 క్రికెట్ లీగ్లో ఆడేందుకు సయీద్ అజ్మల్, యాసిర్ హమీద్, ఇమ్రాన్ ఫర్హాత్ సహా 20 మంది పాక్ ఆటగాళ్లు వెళ్లారు. తీరా ఉగాండా రాజధాని కంపాలాలో అడుగుపెట్టాక తొలి రెండురోజుల ఆట వర్షం కారణంగా సాధ్యం కాలేదు. దీనికితోడు  ప్రధాన స్పాన్సరర్ అర్ధాంతరంగా తప్పుకోవడంతో లీగ్ రద్దయ్యింది. అయితే తమ దగ్గర చిల్లిగవ్వ కూడా లేదని ఉగాండా క్రికెట్ సంఘం (యూసీఏ) తేల్చి చెప్పడంతో హతాశులయ్యారు. దీంతో చేసేదేమీలేక వారంతా పాక్కు వెళ్లిపోదామని విమానాశ్రయానికి చేరుకోగా అక్కడ.. ఆటగాళ్లకు టిక్కెట్లు బుక్ చేసిన ట్రావెల్ ఏజెన్సీకి కూడా యూసీఏ డబ్బులు చెల్లించకపోవడంతో అన్ని సీట్లను బ్లాక్ చేసింది. వెంటనే ఉగాండాలోని పాక్ రాయబార కార్యాలయానికి, తమ దేశ క్రికెట్ బోర్డు (పీసీబీ)కు సమాచారమిచ్చి సాయం చేయాల్సిందిగా కోరారు. శనివారం వీరంతా తిరిగి పాక్కు వచ్చే అవకాశాలున్నాయి.
karachi: t-20 leeglo aadi dabbulu sampaadinchaalanukunna pakisthan aatagaallaku chedu anubhavam eduraindi. vivaraalloki velithe.. ugaandaalo jarige africa t20 cricket leeglo aadenduku sayeed ajmal, yasir hameed, imran farhat sahaa 20 mandi pak aatagaallu vellaaru. tiiraa uganda rajadhani kampalalo adugupettaka toli rendurojula aata varsham kaaranamgaa saadhyam kaaledu. deenikitodu  pradhaana spanserer ardhaantaramgaa tappukovadamto leag raddayyindi. ayithe tama daggara chilligavva kuudaa ledani uganda cricket sangham (uca) telchi cheppadamtho hatasulayyaru. deentho chesedemeeleka vaarantaa paakku vellipodamani vimaanaasrayaaniki cherukoga akkada.. aatagaallaku tikketlu buk chesina travel agenseeki kuudaa uca dabbulu chellinchakapovadamto anni seetlanu black chesindi. ventane ugaandaalooni pak rayabara kaaryaalayaaniki, tama desha cricket bordu (pcb)ku samaachaaramichi saayam cheyalsindiga koraru. sanivaaram veerantaa tirigi paakku vache avakaasaalunnaayi.